Участва в Руско-турската война (1877-1878). Проявява се с лейбгвардейския Гренадирски полк в битката при Горни Дъбник и е награден със златно оръжие „За храброст“ (1877). Бие се храбро при зимното преминаване на Стара планина през Златишкия проход и освобождението на Пловдив. Награден е със златно оръжие „За храброст“, орден „Свети Георги“ IV ст., орден „Света Ана“ III ст. и орден „Свети Станислав“ II ст. (1877-1878). Повишен е във военно звание полковник (1878).